সুচিন্তা ফাউন্ডেশনের চেয়ারম্যান কর্তৃক কেন্দ্রীয় পর্যায়ে অনুমোদিত সুচিন্তা বাংলাদেশ চট্টগ্রাম বিভাগীয় চ্যাপটারের উদ্যোগে “জঙ্গীবাদ বিরোধী অালেম-ওলামা-শিক্ষার্থী সমাবেশ সোমবার (১৩ আগষ্ট) সকালে নাজিরহাট জামেয়া মিল্লিয়া আহমদিয়া কামিল (এম,এ) মাদ্রাসা হল রুমে অনুষ্টিত হয়। সুচিন্তা চট্টগ্রাম বিভাগের সমন্বয়ক এড. জিনাত সোহানা চৌধুরীর সভাপতিত্বে অত্র মাদ্রাসার শিক্ষক মাষ্টার সেলিম এর পরিচালনায় প্রধান অতিথির বক্তব্য রাখেন ফটিকছড়ি উপজেলা চেয়ারম্যান এম তোহিদুল আলম বাবু। তিনি পবিত্র ধর্মকে ব্যবহার করে বা অপব্যাখ্যা করে কেউ যাতে বিভ্রান্ত ছড়িয়ে উগ্র জঙ্গীবাদ ছড়াতে না পারে বা সংগঠিত করতে না পারে সেজন্য সবাইকে সচেতন হওয়ার অাহ্বান জানান। সভাপতির বক্তব্যে শুরুতেই সুচিন্তা বাংলাদেশ চট্টগ্রাম বিভাগের সমন্বয়ক এড. জিনাত সোহানা চৌধুরী ফটিকছড়ির বিশিষ্ট পীর আওলিয়ার প্রতি সম্মান প্রদর্শন করেন। মাদ্রাসা শিক্ষক-ওলামা সহ মাদ্রাসা শিক্ষার্থীদের উদ্দেশ্যে বলেন, ‘আসুন আমরা ইসলাম ধর্মের যে মূলবাণী পরম সহিষ্ণুতা ও শান্তির বাণী সেটিকে সাধারণ জনগণের মাঝে ছড়িয়ে দিই এবং আলেম-ওলামাদের প্রতি আহবান করেন মসজিদসহ দেশের প্রতিটি জায়গায় যেন ইসলামের সঠিক ভ্রাতৃত্বের বাণী পৌছাই দিই। এছাড়াও জান্নাতের পাসপোর্ট, ভিসা, টিকিট বিক্রির নামে মুসলমানকে বিভ্রান্তকারী ধর্ম ব্যবসায়ীদের প্রতি নিন্দা জানান। বিশেষ অতিথির বক্তব্য রাখেন, ফটিকছড়ি উপজেলা নির্বাহী কর্মকর্তা বাবু দীপক কুমার রায়, ফটিকছড়ি থানার অফিসার ইনচার্জ জাকির হোসাইন মাহমুদ, জেলা আওয়ামীলীগ নেতা এইচ এম আবু তৈয়ব, ফটিকছড়ি উপজেলা তরীকত ফেডারেশন এর সভাপতি আলহাজ্ব মুহাম্মদ বেলাল উদ্দিন শাহ, সংগঠনের বিভাগীয় যুগ্ম সমন্বয়ক আবু হাসনাত চৌধুরী, সাবেক ছাত্রনেতা জাবেদুল আযম মাসুদ, জামেয়া মিন্নিয়া আহমদীয়া কামিল মাদ্রাসার ভারপ্রাপ্ত অধ্যক্ষ মো: আহসান হাবীব, মাওলানা মোস্তাফিজুর রহমান, নাজির হাট পৌর যুবলীগ যুগ্ম আহবায়ক মো: হাছান প্রমূখ। অনুষ্ঠানের শুরুতে কোরআন তেলাওয়াত করেন মাদ্রাসার শিক্ষক হাফেজ ফজলুল করিম, নাত পরিবেশন করেন মাওলানা আনিসুর রহমান। এরপর জাতীয় সংগীত পরিবেশন হয়। সবশেষে শিক্ষার্থীদের নিয়ে প্রশ্নোত্তর পর্ব অনুষ্ঠিত হয়। প্রশ্নোত্তর পর্ব পরিচালনা করেন সুচিন্তা স্টুডেন্টস এন্ড ইয়ুথ উইং চট্টগ্রাম বিশ্ববিদ্যালয় শাখার সমন্বয়ক ইমরান রাজু, যুগ্ম সমন্বয়ক সাকিব, কার্যকরী সদস্য মাঈনুদ্দীন হাসান।